Орто-Нура

Орто-Нура, Нарын району — Кыргызстандын Нарын облусунун Нарын районундагы айыл. Чет-Нура айыл аймагына кирет.
Орто-Нура суусунун боюнда, деңиз деңгээлинен 2131 м бийиктикте жайгашкан. Райондун борбору Нарын шаарынан 25 км түндүк-чыгыш тарапта. Балыкчы темир жол бекетинен 208 км. Кыштак 1930-ж. пайда болгон. Орто мектеп, 2 китепкана, бала бакча, Маданият үйү, оорукана, дарыкана бар. Соода жайлары иштейт. Кыштакта Улуу Ата Мекендик согушта курман болгондорго эстелик тургузулган. Кыштакта Кыргыз эл акыны Ибраев Эсенгул туулган.
 Калкы 
Калкы - 1133 (1986), 1405 (2007), 1542 (2009) киши, негизинен мал багат.
 Булактар 

Категория:Чет-Нура айыл аймагы
Категория:Кыргызстандын кыштактары‎